สวัสดีค่ะ หนูอายุ 18 ปี เรียนระดับมหาวิทยาลัยปีที่ 1 ค่ะ เวลาหนูอยู่คนเดียวหนูจะรู้สึกมีอาการ เศร้า เสียใจ อยู่ๆก็ร้องไห้บ่อยมากและไม่ทราบว่าร้องไห้เพราะอะไร ไม่ค่อยอยากเจอใคร ไม่ค่อยอยากคุยกับใครอยากอยู่เงียบๆ แต่ในขณะเดียวกันก็ไม่รู้สึกเบื่ออาหาร รู้สึกว่าทานอาหารมากกว่าปกติ กินแล้วไม่รู้สึกอิ่ม แล้วหนูสงสัยอีกเรื่องค่ะว่า ตอนเวลาเรียนหนูชอบเครียดหรือจริงจังกับเรื่องเรียนเกินไปจนคนรอบข้างบอกว่าหนูเครียดเกินไป เคร่งเกินไป หนูอยากลดเรื่องนี้แต่หนูก็ทำไม่ได้ เลี่ยงที่จะไม่เครียดไม่ได้ หนูอยากทราบว่าหนูเป็นโรคซึมเศร้ารึปล่าวคะ หนูไม่อยากเป็นแบบนี้
สวัสดีคะ ต้องเรียนอย่างนี้เลยค่ะ ตอนนี้เนื่องจากเป็นช่วงเปลี่ยนผ่านของชีวิตค่ะ การเข้าเรียนมหาวิทยาลัย เนื่องจากเปลี่ยนจากชีวิตของเด็กนักเรียนมาเป็นชีวิตของนักศึกษา ซึ่งเป็นเรื่องของความแตกต่างเลยค่ะ การที่จะทำให้มีปัญหาในเรื่องของการปรับตัวเป็นได้สูงมากค่ะ นอกจากนี้การเรียนในมหาวิทยาลัยจะไม่เหมือนกับการเรียนมัธยม ซึ่งต้องช่วยตัวเองสูง ดังนั้นอาจจะส่งผลให้มีปัญหาเรื่องการเรียนด้วยค่ะ การปรับตัว และการจับกลุ่มกับเพื่อนที่มีความสนใจด้านเดียวกันจะค่อยๆ มีขึ้นค่ะตอนนี้อยากจะให้ค่อยๆ ปรับตัวก่อนนะค่ะ คือ พยายามหากลุ่มเพื่อนก่อนค่ะ กลุ่มคนที่สนใจในสิ่งเดียวกัน ซึ่งปรกติทางมหาวิทยาลัยจะช่วยในเรื่องของกิจกรรมต่างๆ ที่เราสามารถที่จะเข้าร่วมได้ค่ะเช่น การความร่วมชมรมอาสา หรือ กีฬา ดนตรี ตามความถนัดค่ะและที่สำคัญที่สุดนักศึกษามีสวัสดิการในการรักษาค่ะ อาจจะขอเข้าพบจิตแพทย์เพื่อพูดคุยและปรึกษาได้ค่ะเป็นกำลังใจให้ค่ะ